b'\n_START_ARTICLE_\nDru\xc5\xbeina pehotnih bojnih vozil Bradley\n_START_SECTION_\nZasnova\n_START_PARAGRAPH_\nM2 Bradley je bil zasnovan kot ameri\xc5\xa1ki odgovor na sovjetski BMP-1 in kot kombinacija oklepnega transporterja in protitankovskega lovca. Bil je tudi namenjen kot zamenjava za M113, saj le-ti niso mogli dohajati hitrej\xc5\xa1ih tankov M1 Abrams. Tako so M2 Bradleyji namenjeni, da spremljajo M1 Abramse v sodobnem hitrem oklepnem bojevanju in jih tako zagotavljajo pehotno podporo._NEWLINE_Oklep vozila je sestavljen iz varjenih aluminijastih plo\xc5\xa1\xc4\x8d, ki so na kriti\xc4\x8dnih predelih okrepljene s laminatnim oklepom. Razli\xc4\x8dice M2A2 in novej\xc5\xa1e so poleg tega opremljene z pasivnim in ERA oklepom._NEWLINE_Tako lahko M2 Bradley sprejme oddelek 6 vojakov, katere nato preva\xc5\xbea po boji\xc5\xa1\xc4\x8du, dokler se ne prika\xc5\xbee potreba po uporabi pehote. V \xc4\x8dasu transporta lahko vojaki izvajajo dodatno ognjeno podporo._NEWLINE_Za samoobrambo je M2 Bradley oboro\xc5\xbeen z 7,62\xc2\xa0mm sovpre\xc5\xbenim mitraljezom M240C in 25\xc2\xa0mm veri\xc5\xbenim topom M242 Bushmaster; le-ta lahko izstreli 200 granat na munuto in je natan\xc4\x8den na 2,5 km. Za uni\xc4\x8devanje oklepnih vozil je vozilo opremljeno z dvojnim lanserjem protioklepnih izstrelkov sistema TOW II. V prvotno razli\xc4\x8dici (M2A1) je bilo vozilo opremljeno tudi s \xc5\xa1estimi odprtinami za avtomatske pu\xc5\xa1ke M231, s katerimi so bile oboro\xc5\xbeene posadka oz. transportirani vojaki. V razli\xc4\x8dicah M2A2 in novej\xc5\xa1ih so zmanj\xc5\xa1ali \xc5\xa1tevilo odprtin na 2 in sicer na tisti dve, ki sta usmerjeni nazaj. Celotna koli\xc4\x8dina streliva v posameznem vozilu je naslednja: 900 granat 25\xc2\xa0mm (300 pripravljenih, 600 vskladi\xc5\xa1\xc4\x8denih), 2.200 nabojev 7,62\xc2\xa0mm (800 pripravljenih, 1.400 vskladi\xc5\xa1\xc4\x8denih), 7 izstrelkov TOW (2 pripravljena, 7 vskladi\xc5\xa1\xc4\x8denih) in 4.200 (M2A0/A1) oz. 2.520 (M2A2/A3) vskladi\xc5\xa1\xc4\x8denih nabojev 5,56\xc2\xa0mm.\n_START_SECTION_\nBojna uporaba\n_START_PARAGRAPH_\nMed zalivsko vojno so M2 Bradleyji uni\xc4\x8dili ve\xc4\x8d ira\xc5\xa1kih oklepnikov kot tanki M1 Abrams; skupaj so izgubili 20 Bradleyjev, 3 v boju in 17 v prijateljskem ognju. Da bi prepre\xc4\x8dili nadaljnje prijateljske izgube, so Bradleyje naknadno opremili z infrarde\xc4\x8dimi indentifikacijskimi plo\xc5\xa1\xc4\x8dami in bolj\xc5\xa1imi pozicijskimi sistemi._NEWLINE_Med operacijo Ira\xc5\xa1ka svoboda so se Bradleyji slabo izkazali, saj so se pove\xc4\x8dale izgube. Razlog je, da ve\xc4\x8dina vozil ni bila uni\xc4\x8dena, ampak tako po\xc5\xa1kodovana, da so jih morali za dalj \xc4\x8dasa izvzeti iz uporabe in poslati v popravilo. Tako so se za najbolj kriti\xc4\x8dne izkazale gosenice in napake v delovanju motorja.\n_START_SECTION_\nRazli\xc4\x8dica M3\n_START_PARAGRAPH_\nM3 Bradley (tudi M3 Cavalry Fighting Vehicle, kratica M3 CFV) je izvidni\xc5\xa1ki model dru\xc5\xbeine pehotnih bojnih vozil Bradley, ki je bil leta 1981 uveden kot nadomestilo za M113 AVAC.\n_START_SECTION_\nBradley Stinger Fighting Vehicle\n_START_PARAGRAPH_\nBradley Stinger Fighting Vehicle je model, ki je namenjen transportu posadk s protiletalskim oro\xc5\xbejem FIM-92 Stinger, ro\xc4\x8dnega protioklepnega raketnega oro\xc5\xbeja.\n_START_SECTION_\nM6 Linebacker\n_START_PARAGRAPH_\nM6 Linebacker je zra\xc4\x8dnoobrambni model dru\xc5\xbeine pehotnih bojnih vozil Bradley. Glavna razlika med tem in osnovnim modelom, M2 Bradley, je v zamenjavi raketnega oro\xc5\xbeja. Medtem ko ima M2 dvocevni lanser protioklepnih raket TOW, ima M6 \xc5\xa1tiricevni lanser protiletalskih raket Stinger.\n_START_SECTION_\nM7 Bradley Fire Support Team\n_START_PARAGRAPH_\nM7 Bradley Fire Support Team je model, ki je bil uveden v Kopensko vojsko ZDA kot nadomestilo za zastarela vozila, namenjena za zagotavljanje in usmerjenje ognjene podpore.'